லோரோங் ஜாவா தமிழ்ப்பள்ளி

லோரோங் ஜாவா தமிழ்ப்பள்ளி மலேசியா, நெகிரி செம்பிலான், சிரம்பான் நகர்ப் பகுதியில் உள்ள ஒரு தமிழ்ப்பள்ளி. Tamil Schools in Negeri Sembilan. இப்பள்ளி பிரித்தானியர் ஆட்சியின் போது 1897-ஆம் ஆன்டில் தூவாங்கு முனாவீர் (Tuanku Munawir) சாலையில் (லெமன் ஸ்திரிட்) தோற்றுவிக்கப்பட்டது. 

மலேசியாவின் மிகப் பழமையான தமிழ்ப்பள்ளிகளில் இந்தப் பள்ளியும் ஒன்றாகும். இப்பள்ளி தொடங்கப்பட்ட போது 26 மாணவர்கள் மட்டுமே கல்வி கற்றனர். தற்சமயம் 58 ஆசிரியர்களையும் 971 மாணவர்களையும் கொண்டு சிறப்பாகச் செயல்பட்டு வருகிறது. கல்வி விளையாட்டுத் துறைகளில் அதிக முன்னேற்றம் கண்டு வருகிறது. லோரோங் ஜாவா தமிழ்ப்பள்ளியின் 37ஆவது போட்டி விளையாட்டு சிறப்பாக நடந்தேறியது.

வரலாறு
பிரித்தானியர் ஆட்சியின் போது, இப்பள்ளி 1897 இல் தூவாங்கு முனாவீர் சாலையில் (முன்பு: லெமன் ஸ்திரிட் Lemon Street) ஒரு சாதாரண கட்டடத்தில் முதலில் தொடங்கப்பட்டது. மாணவர்களின் எண்ணிக்கை அதிகரிக்கவே இடப் பற்றாக்குறை ஏற்பட்டது. 

அதனால் 1940 இல் லோரோங் ஜாவாவில் உள்ள மற்றொரு கட்டடத்திற்கு இடமாற்றம் செய்யப்பட்டது. அரசாங்க நிதியுதவி பெற்று தமிழைப் பயிற்று மொழியாகக் கொண்ட பள்ளியாக மாற்றம் கண்டது. 

1949 ஆம் ஆண்டுக்குள் மாணவர்களின் எண்ணிக்கை 150 ஆக உயர்வு கண்டது. இடவசதி இல்லாத நிலையில் புதிய கட்டடம் கட்டப்பட வேண்டும் என்று கோரிக்கைகள் முன் வைக்கப்பட்டன.

மாணவர்களின் உடல்நலத்திற்கும் பாதுகாப்பிற்கும் பழைய கட்டடம் ஏற்புடையது அல்ல என்று முடிவு செய்யப்பட்டது. அதனால் லோரோங் ஜாவா தமிழ்ப்பள்ளி அருகில் இருந்த விவேகானந்தா தமிழ்ப்பள்ளியுடன் ஒன்றிணைக்கப்பட்டது. தலைமையாசிரியராக இராசையா பொறுப்பேற்றார். 96 மாணவர்கள் அப்பள்ளியில் கல்வியைத் தொடர்ந்தனர்.

 மாறுதல்கள் 

1960 ஆம் ஆண்டு லோரோங் ஜாவா தமிழ்ப்பள்ளி மீண்டும் பழைய இடத்திலேயே செயல்பட ஆரம்பித்தது. தலைமையாசிரியர் சின்னத்தம்பியிடம் இருந்து வி. கந்தையா என்பவர் புதிய தலைமையாசிரியராகப் பொறுப்பேற்றார். பின்னர் 1973 ஆம் ஆன்டில் கி. தோமஸ் என்பவர் தலைமையாசிரியரானார். இவருடைய காலத்தில் இப்பள்ளி பெரும் மாறுதல்களைக் கண்டது. மாணவர்களின் எண்ணிக்கையும் அதிகரித்தது. அதனால் இரு வகுப்பறைகளைக் கொண்ட புதிய கட்டடமும் கட்டப்பட்டது.

 தலைமையாசிரியர்கள் 
லோரோங் ஜாவா தமிழ்ப்பள்ளியில் 1957 இல் இருந்து பணியாற்றிய தலைமையாசிரியர்களின் விவரங்கள்:

 லோரோங் ஜாவா தமிழ்ப்பள்ளியின் தலைமையாசிரியர்கள் பெயர்  தொடக்கம்  நிறைவு திரு. மெனுவல்  1957  NA  திரு. கனகராஜ்  1958  NA திரு. அறிவப்தன்  1959  NA திரு. கருப்பையா  1960  NA திரு. கண்டியா  1960  1972 திரு. தோமஸ்  1973  1978 திரு. வி. ஸ்ரீராமன்  1979  1986 திரு. போ. முனியாண்டி  1986  1987 திரு. அரிகிருஷ்ணசாமி  1987  1995 திரு. வ. கதிர்வேலு  1995  1998 திரு. முத்தையா  1998  1999 திரு. போ. முனியாண்டி  1999  2003 திரு. பெ. இராமலிங்கம்  2003  2006 திரு. இரா. பாலகிருஷ்ணன்  2006  2007 திரு. ரோஸ்லான் குமரன் அப்துல்லா  2008  2014திரு. மு. நாகரத்தினம் 20142017திரு. கோ. மோகன்20172023திருமதி. காயத்ரி தேவி ஜானகிராமன்20232024திரு. முகமது ரட்சி பாலன் பின் அப்துல்லா2024
 NA - விவரங்கள் கிடைக்கவில்லை

 பொது 

மேற்கோள்கள்

 காணொளிகள் 

பகுப்பு:மலேசியத் தமிழ்ப் பள்ளிகள்
பகுப்பு:நெகிரி செம்பிலான் தமிழ்ப் பள்ளிகள்
பகுப்பு:நெகிரி செம்பிலான்